- VEIKALS
- Atbolstu portalu
Atbolstu portalu
Latgalīšu kulturys ziņu portals lakuga.lv jau 15 godu latgaliski kasdīnā viestej par latgalīšu kulturu pasaulī i kulturys nūtikšonom, jaunumim, prīcom i bādom Latgolā. Dīvamžāļ cikom vēļ arviņ vīneigais taids pasaulī, kurs kasdīnā ar sovim skaiteituojim runoj viņ latgaliski, deļtuo myusu atbiļdeiba ir vēļ leluoka, kab portals byutu i iz prīšku. 2021. godā portalā publicāti 430 roksti, bet myusu apjiemeigais plāns ir, ka 2022. godā tī byus vysmoz 500 – viests, intervejis, recenzejis, apskoti, literaturys jaunumi, atskoti i vysa kas cyts.
Mums portals lakuga.lv nav viņ viests, tuos ir ari latgaliskuos aktivitatis, aizdavumi, informaceja socialajūs teiklūs (Facebook, Twitter, Instagram, Telegram i TikTok), cytu latgalīšu iniciativu informativa atbaļsteišona, kai ari latgalīšu rokstu volūdys apvuiceibys, latgalīšu diktats, akceja “Latgalīšu volūdai draudzeiga vīta”, diskusejis, WhatsApp uzleimis i vēļ vysa kuo cyta kustynuošona.
Ar itū atbolstu portala vīnai dorba nedeļai mes varim publicēt vysmoz desmit rokstus, īkustynuot socialūs teiklus ar vysmoz 20 īrokstim, papyldynuot latgaliskūs nūtikšonu kalendaru i sagataveit video par kaidu latgalīšu volūdai draudzeigu vītu.
fij_Latn ltg_Latn ltg_Latn ltg_Latn ltg_Latn ltg_Latn